Týždenné aktivity pre deti MŠ

20.týždeň

11.5. – 15.5.2020

Spracovala:

p. uč. Tatiana Hirjaková

Téma týždňa: *Vôňa domova začína v kuchyni*

Milé deti a rodičia, tento týždeň nahliadneme do kuchyne, ako najdôležitejšej časti každej domácnosti. Veď nikto z nás si domov bez nej nevie ani len predstaviť. V týchto mimoriadnych dňoch sa veru v  kuchyni zdržiavame oveľa viac, ako zvyčajne, a určite mi dáte za pravdu, že vôňa domova sa začína práve v nej. A tak Vám ponúknem niekoľko inšpiratívnych aktivít súvisiacich s touto témou, ktoré môžete realizovať s deťmi, aby si tak deti rozšírili poznatky, zručnosti a tvorivosť vo vašej kuchyni.

PONDELOK

1.RANNÁ AKTIVITA: „ Katalóg domácich pomocníkov“

Cieľ: Využívať rôzne zdroje získavania informácii, poznatkov-katalógy, časopisy

Úloha: Vyhľadať obrázky domácich spotrebičov, vystrihnúť ich

* deti si budú prezerať letáky, časopisy, hľadať spotrebiče, kuchynské pomôcky, ktoré vidia vo vašej kuchyni a vystrihovať



2.ZDRAVOTNÉ CVIČENIE: „ Vitamínová rozcvička“

* dieťa si každé ráno zacvičí pár cvikov, ktoré mu mamička opíše
* je vhodne oblečené-tričko, kraťásy, miestnosť je vyvetraná
* cvičiť môžete spolu, aby malo vzor- správne držanie tela, postoj, dôležité je aj správne dýchanie
* táto rozcvička je celotýždenná, takže každodenným opakovaním si dieťa osvojí technickú stránku cviku, správne prevedenie



Často vravíme, že aj naše oči jedia a obdivujeme majstrovstvo kuchárov, ktorí vytvárajú z jedál priam umelecké diela. Zahrajte sa preto pri príprave desiaty na tzv. “food stylistov“, a vytvorte krásu na tanieri spolu s deťmi, pošlite na webovú strán-

ku škôlky. Každý pokus bude odmenený.

3.DESIATA: „ Šunkový tanierik “

* vytvorte spoločne na tanieri zaujímavú tváričku
* použite šunku, salámu, rôznu zeleninu, pečivo
* rôzne to naaranžujte, dieťa nech tvorí a uplatňuje svoju predstavu a fantáziu, napr. takto
* verím, že sa poteší z výsledku a s chuťou to všetko zje



4.HLAVNÁ AKTIVITA: „ Pomocníci v domácnosti “

Cieľ: Pomenovať rôzne elektrospotrebiče používané v domácnosti-kuchyni,

poznať ich účel, použitie (malé deti tie najzákladnejšie)

* porozprávajte sa o domácich spotrebičoch s dieťaťom priamo v kuchyni
* opíšte účel, k čomu slúžia (chladnička, mraznička, mixér, robot, šľahač,
* žehlička, mlynček, rúra ap.)
* deti ich môžu ukazovať na obrázku, sledovať ako ich používate
* nezabudnite poukázať na nebezpečenstvo

Vôňa dňa: *„ Vôňa slaných mašličiek“*

5.POPOLUDŇAJŠIA AKTIVITA : „ Chutné slané mašličky “

Cieľ: Zapájať sa do prípravy jedál, poznávať postupy, procesy pri ich príprave

* ponúkam Vám dnes recept na chutné „mašličky“, ktoré môžete pripraviť za asistencie detí
* zapojte ich do prípravy – vaľkať cesto, ukladať šunku, posypávať koreninami ap.
* dieťa priamo sleduje jednotlivé postupy, aké kuchynské pomôcky potrebujete, pomenúva ingrediencie,
* rýchle recepty z lístkového cesta môžete nájsť na týchto webových stránkach, už len si vybrať. PRAJEM DOBRÚ CHUŤ !

<https://www.napadynavody.sk/najjednoduchsie-a-najrychlejsie-pizzovniky-z-listk-p1337>

<https://dobruchut.aktuality.sk/recept/69842/slane-maslicky/>



Tak aký bol dnes deň v kuchyni? Môžete napísať.

UTOROK

1.RANNÁ AKTIVITA: „ Zelenina a ovocie v našej chladničke “

Úloha: Kresliť zeleninu a ovocie na základe vlastnej predstavy

* deti si budú kresliť na výkres rôzne ovocie, alebo zeleninu na zák-

lade vlastnej voľby

* dôležité bude zachytiť základné znaky, pracovať s farbami, aby to bolo pestré
* sledujte ako dieťa sedí, a či správne drží kresliaci materiál, môžete im pomôcť tým, že im predložíte názorný materiál
* vytvorte deťom nejaký panel na ktorom si budú svoje práce vystavovať

2.ZDRAVOTNÉ CVIČENIE

* celotýždenná rozcvička, pozri pondelok
* kontrolujte správne dýchanie počas cvičenia, aby na to deti nezabúdali

Vôňa dňa: *„Vôňa lesných plodov- šípok“*

3.DESIATA: „ Toustový chlebík so šípkovým čajom “

* chlebík si pripravte podľa obrázku
* mamička pripraví čaj zo šípok s použitím rýchlovarnej kanvice, po-
* čas toho rozpráva o liečebných účinkoch plodov a bylín
* dieťa sa učí držať počas jedenia chlebík a šálku





4. HLAVNÁ AKTIVITA: „ Čo robíme v kuchyni “

Cieľ: Vedieť pomenovať činnosti, ktoré vykonávame v kuchyni, rozvíjať

tým slovnú zásobu o nové slovné druhy -slovesá, porozumieť významu

slov

* spolu sa porozprávate o rôznych činnostiach, ktoré vykonávate v kuchyni

v spojení s elektrospotrebičmi a kuchynskými pomôckami

* spoločne opisujete činnosť a pomenujete, čím si dieťa rozvíja slovnú záso-bu o slovesá napr.: v rúre - pečieme, na váhe - vážime

žehličkou – žehlíme na grile - grilujeme

v hrnci – varíme varechou - miešame

mlynčekom – melieme na panvici - smažíme

nožom – krájame na strúhadle- strúhame

* menšie deti môžu niektoré činnosti napodobňovať, imitovať
* mamička si môže činnosti napísať na kartičky a deti priraďujú k

obrázkom, ktoré si vystrihli v pondelok

5. POPOLUDŇAJŠIA AKTIVITA: „ Poznaj podľa chuti “

Cieľ: Vedieť rozlišovať potraviny podľa chuti, niektoré chute pomenovať

* nahliadnite do chladničky čo ukrýva a pripravte si na stôl
* mamička dieťaťu zaviažete oči a po troške dáva do úst, na zákla-

de ochutnávania dieťa určí čo má na jazýčku

* „Tak čo deti, uhádli ste? Čo bolo kyslé? Čo bolo sladké, slané...?
* Verím, že za odmenu si pochutnáte na sladkej maškrte od mamičky.



STREDA

1.RANNÁ AKTIVITA: „ Na pekárov „

Úloha: Deti sa budú hrať námetovú hru a napodobňovať činnosti vykonávané

pri príprave rôzneho pečiva, koláčikov

* Deti pracujú , modelujú z cesta, ktoré im pripravíte aj deň predtým,

a dáte ho do chladničky, ľahšie sa s ním pracuje

* Na podložke si ho rozvaľkajú, vykrajujú formičkami a ozdobujú rôznymi semienkami, cestovinami, strukovinami ap.(rozvíjajú fantáziu) 



2. ZDRAVOTNÉ CVIČENIE:

* nahliadnite do rozcvičky z pondelka, pretože je celotýždenná
* zacvičte si celá rodinka, určite to prospeje aj mamičke a oteckovi
* ak je teplejšie počasie, tak si môžete zacvičiť aj na dvore pri dome

Vôňa dňa**: „** *Vôňa exotického ovocia“*

3.DESIATA: „ Ovocný tanier“

* mamička pripraví exotické ovocie (kiwi, mandarinku, banán)
* dieťa si môže olúpať banán a mandarinku - spolupracuje
* ovocie si naaranžuje na tanier podľa predlohy
* môže si potom poliať jogurtom, posypať orieškami a zdravé raňajky sú

na svete



4.HLAVNÁ AKTIVITA: „ Kto pomáha mojej mame“

Cieľ: Osvojiť si literárny útvar- básničku, rozvíjať prednes poézie v spisovnom

jazyku, dbať na čistú a zreteľnú artikuláciu, výslovnosť

* najprv prečítate dieťaťu básničku niekoľkokrát,
* porozprávate sa o čom sa v nej hovorí a postupne do recitácie zapájate

dieťa, maličké dieťa sa naučí len jednu slohu

* básničku si opakujete hocikedy v nasledujúce dni, kým si ju neosvojí

Mama príde z roboty,

hneď nám chystá dobroty.

A kto mieša toľko dobrôt?

vrtký kuchár, majster robot.

Pozri aj ja pomôcť viem,

tanieriky prinesiem.

To je pre mňa veru dačo,

Prebehnúť sa s vysávačom.

Vrčí, fučí, ňúra v kúte,

Hlce veci zabudnuté.

A keď toho veľa zje,

Ako nič ma uvezie.

Načo treba doma práčku?

Nehrá sa na naháňačku?

Zvŕta šaty v bielej pene,

Až sú ako vymenené.

Tak pomáha mojej mame,

kým si knižku prečítame

5.POPOLUDŇAJŠIA AKTIVITA: : „ Ako sa dá premeniť plastová lyžička“

Cieľ: Vedieť zhotoviť predmet podľa daného postupu

Úloha: Vytvoriť z plastovej lyžičky zvieratko

* budete potrebovať: plastovú lyžičku, lepidlo, farebný papier, nožnice, fixky

<http://vytvormesi.sk/napady/5-velkonocnych-dekoracii/> - postup práce

* dieťa spoznáva ako rôzne sa môžu využívať predmety dennej potreby napr. aj ako dekoratívne prvky interiérovej výzdoby
* dieťa si rozvíja pracovné zručnosti, učí sa zapamätať jednoduché pracovné postupy



ŠTVRTOK

1.RANNÁ AKTIVITA : „ Náhrdelník z cestovín“

Úloha: Navliekať rôzne cestoviny, zhotoviť náhrdelník

* pripravte dieťaťu materiál-cestoviny, strunku
* dieťa bude zhotovovať náhrdelník navliekaním , čím si roz-

víja jemnú motoriku

2.ZDRAVOTNÉ CVIČENIE:

* celotýždenná rozcvička
* sledujte, či dieťa cvičí podľa vášho počítania, či doťahuje cviky do krajných polôh

3.DESIATA: „Chlebík s jarnou zeleninou“

* dnes to môžu byť chlebíky s tvarohovou pomazánkou, ozdobené jarnou
* zeleninou, ako sú- redkvička, cibuľka
* môžete použiť strúhadlo na ozdobné krájanie redkvičky, uhorky
* dieťa môže strúhať za vašej asistencie, sledovať funkciu strúhadla a vní-

mať krásu vzniknutých tvarov

* chlebíky si takto ozdobia



Vôňa dňa*: „ Vôňa byliniek“*

4. HLAVNÁ AKTIVITA: „Zdravie v kvetináči“

Cieľ: Rozvíjať u detí pestovateľské zručnosti

Úloha: Zasiať bylinky využívané v gastronómii, priebežne sa o ne starať-

-žeruchu, pažítku

* zapojte deti do jednoduchých pestovateľských prác, deti môžu mrviť zeminu, sypať do kvetináča, siať semená, polievať, dlhodobo sa o bylinky starať, sledovať životné podmienky pre rast (prikladám obrázky, ako pomôcku pri opise činnosti)
* vysvetlite deťom že, bylinky sú zdraviu prospešné, používajú sa

v gastronómii, rozvoniavajú byt a skrášľujú interiér kuchyne



5.POPOLUDŇAJŠIA AKTIVITA: „ Chvíle s ockom“

Úloha: Stráviť zábavné popoludnie s ockom, uvedomiť si že domov tvorí mamka

aj ocko

* športové hry, súťaženie na ihrisku, na lúke, na dvore, v prírode podľa záujmu detí
* stolové hry doma pri nepriaznovom počasí napr.“Človeče nehnevaj sa“
* ocko môže opravovať niečo pokazené v kuchyni a dieťa pozoruje aké

náradia, nástroje používa, pri jednoduchých úkonoch môže asistovať

* aj ocko má svojich domácich pomocníkov

:

PIATOK

1.RANNÁ AKTIVITA: „Na mamičky“-námetová hra

Úloha: Zahrať sa na mamičku, napodobňovať ju v rôznych činnostiach

deti sa hrajú podľa vlastného záujmu, rozvíjajú si hru napodobňovaním mamičky,

* (starajú sa o bábätko, pripravujú raňajky, varia a pijú kávu ap.)

2.ZDRAVOTNÉ CVIČENIE:

* verím, že rozcvičku už viete naspamäť, cviky prevádzate správne a všetci sa cítite lepšie a zdravšie
* venujte pozornosť aj pohybovým aktivitám , môžete s deťmi aj súťažiť v rôznych športových disciplínach doma, aj vonku
* súťaživé hry aktivizujú dieťa a motivujú k cvičeniu

3.DESIATA: „ Moje obľúbené raňajky“

* pripravte si spoločne vaše najobľúbenejšie raňajky, na pekne naaranžovanom stole
* počas spoločných raňajok dbajte na to, aby dieťa udržiavalo poriadok na stole, aj pod stolom


4.HLAVNÁ AKTIVITA: „ Kuchynská zástera“


Cieľ: Rozvíjať grafomotorické zručnosti kresbou rôznych grafických prvkov

Úloha: Ozdobiť predkreslený tvar kuchynskej zástery rôznymi graf. prvkami

* dieťa dostane na výkrese nakreslenú zásteru, ktorú si vyzdobí kreslením
* rôznych prvkov (čiary, krúžky, bodky, vlnovky, oblúčiky ap.), kombinuje podľa fantázie
* sledujte pritom, ako sedí, ako drží ceruzku
* zásterku si môže vyfarbiť, a tým ju skrášliť

MAMIČKY PREJAVTE RADOSŤ A POCHVÁĽTE DETI





Verím, že ste boli tento týždeň tvoriví, preto posielam za odmenu pár dobrých receptov. Dobrú chuť!

Vôňa dňa: *„Vôňa čistiacich prostriedkov“*

5.POPOLUDŇAJŠIA AKTIVITA: „ Pomáhame upratovať“

Úloha: Vykonávať jednoduché činnosti súvisiace s upratovaním

* po celotýždennom kulinárčení je potrebné upratať kuchyňu
* zapojte deti a poverte ich jednoduchými činnosťami (poutierať prach,
* umyť lyžičky, prestrieť obrúsok, pozametať
* dieťa vedieme týmto k poriadkumilovnosti, rozvíjame pracovné zručnosti

V upratanej, čistej a voňavej kuchyni všetci budete cítiť vôňu domova



Podľa týchto obrázkov sa môžete porozprávať o postupe siatia a sadenia bylín

a o životných podmienkach pre ich rast

